**NÁRODNÁ RADA SLOVENSKEJ REPUBLIKY**

**VII. volebné obdobie**

## Návrh

## Zákon

z ...................2018,

**ktorým sa mení a dopĺňa zákon č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení zákona č. 330/2007 Z. z., zákona č. 445/2008 Z. z., zákona č. 598/2008 Z. z., zákona č. 136/2010 Z. z., zákona č. 547/2010 Z. z., zákona č. 8/2013 Z. z. a zákona č. 91/2016 Z. z. sa mení a dopĺňa takto:

1. V § 19 ods. 3 a 4 sa slová „§ 20a ods. 3“ vkladajú slová „prvej vety“.
2. V § 20a ods. 3 druhá veta znie: „Ustanovenie prvej vety sa nepoužije, ak v odseku 5 je ustanovené inak.
3. § 20a sa dopĺňa odsekmi 5 a 6, ktoré znejú:

„(5) Ak držiteľ preukazu najneskôr jeden mesiac pred uplynutím doby, na ktorú bol preukaz vydaný, požiada ministerstvo o vydanie nového preukazu a ak spĺňa podmienky podľa § 19 ods. 3 alebo 4, odborná príprava a skúška odbornej spôsobilosti podľa odseku 3 sa nevykonáva. Súčasťou žiadosti podľa prvej vety je doklad preukazujúci splnenie podmienok podľa § 19 ods. 3 alebo 4.

(6) Odbornú prípravu možno absolvovať najskôr šesť mesiacov pred skončením platnosti preukazu.“.

**Čl. II**

Tento zákona nadobúda účinnosť 1. mája 2018.